*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*220. számú előterjesztés*

Bátaszék Város Önkormányzat Képviselő-testületének 2021. december 15-én

16 órakor megtartandó ülésére

Bátaszék Város Önkormányzata által nyújtandó felsőoktatási tanulmányi ösztöndíj bevezetése

|  |
| --- |
| **Előterjesztő:** Dr. Bozsolik Róbert polgármester  **Készítette**: Kondriczné dr. Varga Erzsébet jegyző    **Törvényességi ellenőrzést végezte:** dr. Firle- Paksi Anna aljegyző  **Tárgyalja:**  PG Bizottság: 2021. 12. 14.  KOIS Bizottság: 2021. 12. 13. |

**Tisztelt Képviselő- testület!**

A Bursa Hungarica felsőoktatási ösztöndíjpályázat a szociális rászorultság alapján biztosít segítséget a tanulmányok folytatásához a hallgatók számára, mely programhoz Bátaszék Város Önkormányzata 2001. óta folyamatosan csatlakozik és biztosítja az önkormányzati forrást az ösztöndíjakhoz. Az idei évben a képviselő- testület megemelte a Bursa Hungarica ösztöndíj pályázatra fordítandó önkormányzati keretösszeget 3.000.000.- Ft-ra, viszont a korábbi évekhez képest kevesebb pályázat érkezett, így a keret nem került felhasználásra, de mindenképpen szeretnénk, ha a keretösszeg teljes egészében a felsőoktatásban részvevők támogatására kerülne felhasználásra. Ebből kiindulva, továbbá figyelemmel arra, hogy a településünk fejlődéséhez elengedhetetlenül szükséges, hogy a fiataljaink minél magasabb szintű képzésben részesüljenek, és ezt a megszerzett tudást lehetőség szerint szülővárosukban kamatoztassák, javasoljuk egy új felsőoktatási, tanulmányi ösztöndíj program létrehozását.

Az új ösztöndíj program a városban állandó lakóhellyel és kiváló tanulmányi eredménnyel rendelkező, magyar felsőoktatásban tanuló fiataljait részesítené havonta meghatározott összegű ösztöndíjban. Az ösztöndíj mértéke eltérő összeg lenne tanulmányi eredmény alapján és aszerint, hogy főiskolai vagy egyetemi hallgató a kérelmező. A kérelmek benyújtásának határideje I. tanulmányi félévre igényelt ösztöndíj esetén augusztus 20., II. tanulmányi félévre február 10. A kérelmek elbírálása polgármesteri hatáskörbe kerülne.

Amennyiben az I. és a II. tanulmányi félévben is 10 és 10 kérelmezőnek meg lehetne állapítani a jogosultsági feltételek fennállása alapján az ösztöndíjat, - figyelembe véve, hogy a Bursa Hungarica ösztöndíj pályázatra is az idei évben csak 11 hallgató jelentkezett – és feltételezve, hogy ebből 5 fő 10.000.- Ft-os, a további 5 fő 20.000.- Ft-os ösztöndíjra válna jogosulttá 2x5 hónapon át, mintegy 1.500.000.- Ft keretösszeg biztosítására lenne szükség. Javasolom a határozati javaslat elfogadásával a 2022.-es költségvetésben az ösztöndíj programra 1.500.000.- Ft keretösszeg biztosítását.

Javasolom a rendelet tervezet elfogadásával a felsőoktatási tanulmányi ösztöndíj megalapítását.

**Határozati javaslat:**

**a 2022. évi felsőoktatási tanulmányi ösztöndíj programhoz kapcsolódó önkormányzati forrás biztosítására**

Bátaszék Város Önkormányzatának Képviselő-testülete

1. a tehetséges és kiváló tanulmányi eredménnyel rendelkező, magyar felsőoktatásban tanuló, bátaszéki fiatalok részére a tanulmányaik ideje alatt felmerülő költségeik enyhítése céljából felsőoktatási tanulmányi ösztöndíjat alapít,
2. a program lebonyolítása érdekében az önkormányzat 2022. évi költségvetésében a 1.500.000 Ft keretösszeget biztosítja.

Határidő: 2021. december 20.

Felelős: Kondriczné dr. Varga Erzsébet jegyző

(a határozat megküldéséért)

Határozatról értesül: BKÖH pénzügyi iroda,

BKÖH hatósági iroda,

irattár

**Indokolás a …/2021. (..) önkormányzati rendelethez**

**Általános indokolás:**

A rendelet meghozatalára Bátaszék Város Önkormányzata által nyújtandó felsőoktatási tanulmányi ösztöndíj bevezetése okán kerül sor.

**Részletes indokolás:**

Az 1. §-hoz: A rendelet célját határozza meg.

A 2. §-hoz: Az ösztöndíjra jogosultság feltételeit határozza meg.

A 3. §-hoz: az ösztöndíj mértékét, forrását szabályozza.

A 4. §-hoz: az ösztöndíj igénylésének és tartamának meghatározása.

Az 5. §-hoz: a kérelemhez csatolandó kötelező mellékletek felsorolása.

A 6. §-hoz: a hiánypótlás szabályozása.

A 7. §-hoz: a kérelmek elbírálására a hatáskör átruházása és a folyósítás szabályozása.

A 8. §-hoz: a hallgató bejelentési kötelezettségéről rendelkezés.

A 9. §-hoz: A szakasz hatályba léptető rendelkezést tartalmaz.

***HATÁSVIZSGÁLAT***

**Bátaszék Város Önkormányzata által nyújtandó felsőoktatási tanulmányi ösztöndíjról szóló rendelet-tervezethez**

**Társadalmi, gazdasági, költségvetési hatása:** az ösztöndíj fedezetét a képviselő- testület minden évben a költségvetési rendeletének elfogadásával biztosítja.

**Környezeti és egészségügyi következmények:** nincs

**Adminisztratív terheket befolyásoló hatása:** a kérelmek befogadása, a jogosultsági feltételek vizsgálata, hiánypótlások kiküldése a hivatal szociális ügyintézőinek a feladata lesz

**A jogszabály megalkotásának szükségessége:** önkéntes

**A jogalkotás elmaradásának következményei:** nincs

**A jogszabály alkalmazásához szükséges személyi, szervezeti, tárgyi és pénzügyi feltételek:** rendelkezésre állnak

**Véleményeztetés:** Pénzügyi és Gazdasági Bizottság, KOIS Bizottság